GiliGold/VAD_KnessetCorpus huggingface dataset:
איתמר כהן:
 אנחנו תדיר מפרסמים בפייסבוק, אינסטגרם, גם עובדי המשרד בעצמם שרק לקבל פה פרופורציה
איתמר כהן:
 כל היחידה הארצית היא מונה 11 עובדים
איתמר כהן:
 ואנחנו באמת רוצים לקבל יותר פניות, עושים מאמצים לקבל יותר פניות
איתמר כהן:
 הקמפיינים גם שיצאו בעבר ועכשיו מטעמים תקציביים מדברים על זה שלא יוצאים
פנינה תמנו:
מה התקציב של הנציבות?
איתמר כהן:
אני צריך לבדוק את זה
פנינה תמנו:
אני מכירה קצת את הנציבות מהתקופה של קניג, עובר דרך מרים, ששתיהן נשים שאני מאוד מעריכה
פנינה תמנו:
 אבל אני חייבת לומר, מביש, מביש
פנינה תמנו:
 הנתונים מבישים
פנינה תמנו:
 אתם תחת משרד המשפטים
איתמר כהן:
משרד הכלכלה
פנינה תמנו:
כלכלה? מי זה שר הכלכלה? אה, השר ברקת
פנינה תמנו:
 נפנה אליו גם, להוציא מכתב לברקת בבקשה
פנינה תמנו:
 אוקיי, תמשיך עם דבריך
איתמר כהן:
אני רק אומר שאנחנו עושים מאמצים גדולים באמת לקבל יותר פניות
פנינה תמנו:
איך המאמצים האלה באים לידי ביטוי?
איתמר כהן:
כמו שאמרתי לך, בפוסטים שאנחנו מעלים לרשתות החברתיות
פנינה תמנו:
פוסטים?
נאור שירי:
כמה לייקים היו לפוסט האחרון שהעלית? לא, באמת
פנינה תמנו:
אנחנו חלילה, אנחנו לא אוהבים להעליב
פנינה תמנו:
 אבל אני אגיד לך, אתה לא אשם
נאור שירי:
אתה אומר לי העליתי פוסט על מישהי שמאבדת את העבודה
נאור שירי:
 זה נראה לך הגיוני?
פנינה תמנו:
יש לנו נציבים אזוריים, נכון? איפה הם? אז מה עם מרים? אני מבינה, קודם כל אני רוצה לברך את מרים
איתמר כהן:
מרים עזבה אחרי שנים ארוכות של שירות מבורך
פנינה תמנו:
אבל מרים מתחתיה יש כמה? שלושה או ארבעה?
איתמר כהן:
יש שלושה נציבים אזוריים
פנינה תמנו:
ואף אחד מהם לא מצא את האומץ לבוא לוועדה לקיום מעמד האישה?
איתמר כהן:
אני לא ידוע אם זה שיקולים של אומץ, אני לא רוצה לדבר בשמם
קריאה:
נשים בכל זאת, אתם יודעים
איתמר כהן:
אני לא רוצה לדבר בשמם
נאור שירי:
אתה נשלחת לדבר בשמם, זה קצת בעייתי שאתה נציג של מישהו
איתמר כהן:
בסדר, אבל לשמוע למה הוא לא בא, בכל זאת
פנינה תמנו:
 והם יודעים טוב מאוד מה זה אומר
פנינה תמנו:
 הזירה הזאת פה לא חנה בבלי הרבה פעמים, משתדלים אבל בכל זאת להיות מקצועיים
פנינה תמנו:
 פה יינתנו תשובות ברורות וגם אנחנו נגיד את האמת, כי בסוף אנחנו הקול של הציבור
איתמר כהן:
חד משמעית
פנינה תמנו:
ולכן צר לי, איתמר, שהם הציבו אותך בסיטואציה, שמצד אחד אני רואה את הלהט שלך כמתמחה - -
איתמר כהן:
אני לא לוקח שום דבר באופן אישי, הכול בסדר
פנינה תמנו:
- - הלוואי עליי שהיה לי את הלהט הזה כשאני הייתי מתמחה
פנינה תמנו:
 אבל לא רלוונטי
איתמר כהן:
אני מעריך את המילים, הכול בסדר
איתמר כהן:
 אני לא נעלב באופן אישי
פנינה תמנו:
אז אני אשאל, האם חוץ מפוסטים יש עוד משהו שעשיתם?
איתמר כהן:
כרגע משיקולי תקציב אין קמפיין בחוץ
איתמר כהן:
 זו התשובה שלי
פנינה תמנו:
 עילם, יש לך משהו להוסיף?
עילם שניר:
רק להוסיף ולציין כמה דברים: אחד, בחוק הגנה לעובדים יש אפשרות כמובן גם להגיש הליך אזרחי
פנינה תמנו:
המדינה עוזרת בזה, הסיוע?
נאור שירי:
מה פתאום
עילם שניר:
חוק הגנה על עובדים בשעת חירום
פנינה תמנו:
אני ממליצה, אז אמרתי את זה ואני אחזור על ההמלצה שלי, אני חושבת שזה היה בעניין הזה
עילם שניר:
אני אשמח רגע להשלים
עילם שניר:
 רק להגיד שבחוק הגנה על עובדים בשעת חירום יש גם מסלול אזרחי של תביעה אזרחית שכל אדם יכול כמובן להגיש
עילם שניר:
 יש שם היפוך נטל שהנטל הוא על המעסיק להוכיח בעצם בחודשיים שלאחר הפיטורים, זה נותן עוד איזה שהיא הגנה אפשר
פנינה תמנו:
זה למילואימניקים
עילם שניר:
לא, זה לכל מי שחל עליו חוק הגנה על עובדים בשעת חירום, גם על מפונים
עילם שניר:
 זו ההגנה הראשונה שדובר
עילם שניר:
 ובחוק שוויון הזדמנות בעבודה יש גם שינוי נטלים שאפשר להחיל
נאור שירי:
אבל זה לא היפך
פנינה תמנו:
הוא אומר שיש פה היפוך של הנטל
נאור שירי:
אין היפוך על הנטל
עילם שניר:
יש נטל ראשוני שצריך להראות שאתה עומד בתנאים
עילם שניר:
 לצורך העניין מי שמפונה יראה שהוא מפנה
נאור שירי:
אבל תקשיב, אני רוצה לחדד משהו, כי אני חושב שזה קצת נופל בין הטיעונים, בסדר? אם אני היום, אשתי עושה מילואים ומפטרים אותי מהעבודה
נאור שירי:
 תסביר לי את ההיפוך שדיברת
נאור שירי:
 הרי אני לא מכיר את הזכויות כי אין כסף לפוסטים, ובמקרה שפספסתי את הפוסט המדהים שעשה משרד העבודה, חלילה ואני לא מזלזל בזה
עילם שניר:
אז אני אומר שוב, אני לא מדבר כרגע מבחינה מה אכיפה שנעשית
נאור שירי:
לא אכיפה; פיטרו אותי
עילם שניר:
מבחינת החוק, מה שהוא קובע, חוק הגנה על עובדים בשעת חירום יש הוראת שעה שחלה לצורך העניין על בת זוג
נאור שירי:
דיברנו
נאור שירי:
 אוקיי, אז אין היפוך
נאור שירי:
 אני צריך לפנות אקטיבית אליך
פנינה תמנו:
לא, הוא מדבר על נטל הראיה
פנינה תמנו:
 הוא מדבר על נטל הראיה בדיני עבודה
נאור שירי:
רק אם אני פונה
קריאה:
רק על זה מדברים – על החודשיים אחרי שהוא שוחרר
פנינה תמנו:
למרות שזה פלילי
פנינה תמנו:
 נאור, תבהיר בבקשה בצורה ברורה, כי אז יש לי גם עוד שאלה
עילם שניר:
אין בחוק הגנה על עובדים בשעת חירום הסדר, כמו שאתה מדבר
עילם שניר:
 אתה מדבר על הסדר שיש גם בהצעת החוק הפרטית שציינת שמדובר שכמו לחיילי מילואים, שיש בעצם, אי אפשר לפטר, הגנה שהיא הרמטית לצורך העניין
עילם שניר:
 זה צריך היתר כדי שהפיטורים יתאפשרו
עילם שניר:
 כמו שנשים בתקופת היריון
פנינה תמנו:
צריך אישור מראש וכל זה
פנינה תמנו:
 לא, הוא לא מדבר על זה שאתה צריך
פנינה תמנו:
 הוא אומר יש הגנה כללית על כלל האוכלוסייה
עילם שניר:
אני מסביר עוד פעם, את זה אין בחוק הגנה על עובדים בשעת חירום, בלי קשר למילואים
עילם שניר:
 אין את ההוראה הזאת
עילם שניר:
 יש איסור לפטר בכל מיני תנאים
עילם שניר:
 במלחמה הזאת תיקנו את החוק, הרחיבו לעוד כל מיני קטגוריות
עילם שניר:
 משפחות של חטופים, מפונים, הרחיבו גם נושא סגירת מוסדות חינוך וכו'
עילם שניר:
 גם לבנות הזוג עשו סעיף שעוסק בזה
עילם שניר:
 מה שאני מנסה להגיד זה דבר כזה
עילם שניר:
 הפיטורים הם אסורים
עילם שניר:
 אם יש מעסיק שמפר את החוק ומפטר, אז אפשר להגיש תביעה לבית הדין לעבודה בהליך אזרחי ולקבל פיצוי
עילם שניר:
 מעבר לאכיפה הפלילית של החוק
פנינה תמנו:
לא, זהו, השאלה אם בית הדין לעבודה ידרוש אולי את ההליך הפלילי
עילם שניר:
יש היפוך נטל במובן הזה
עילם שניר:
 יש סעיף שקובע, סעיף 3 אם אני לא טועה לחוק, שמבהיר שבעצם אם אתה מראה, למשל אם אתה מפונה ואתה מראה שאתה מפונה מאחד היישובים, זה הנטל הראשוני שאתה עומד בו
עילם שניר:
 אז הנטל למעסיק להראות שהפיטורים לא היו קשורים לזה שאתה מפונה
עילם שניר:
 זה בעצם המנגנון
עילם שניר:
 יש מנגנון דומה בחוק שוויון הזדמנויות בעבודה, וזה בעצם הרבה חוקים שעוסקים
פנינה תמנו:
עילם, אני מבקשת ממך לפנות אצלכם במשרד המשפטים, וגם אנחנו אולי נפנה
פנינה תמנו:
 אנחנו מבקשים שלאור המצב תאפשרו, תפנה לעו"ד פוליטיס, שהיא תאפשר סיוע לנשים או לבני ובנות זוג שהבעלים או הנשים שלהם במילואים, לתת סיוע משפטי בחינם, מסובסד על ידי המדינה
עילם שניר:
אני יכול לברר ולפנות אם הדבר הזה נבחן או לא
פנינה תמנו:
לא, הוא לא נבחן, אני מבקשת
עילם שניר:
בכל מקרה, ההגדרות, לפחות ממה שאני מכיר, זה לא התחום שאני עוסק בו
עילם שניר:
 כל נושא הסיוע המשפטי או שהוא מוגדר בחקיקה או בהחלטות ממשלה
פנינה תמנו:
אתה מייעוץ וחקיקה?
פנינה תמנו:
אבל אתה במשרד המשפטים? אז אפשר ללכת לבדוק, אנחנו פה לא חוצים הרים וגבעות
פנינה תמנו:
 תדאג לפנות לסיוע המשפטי
עילם שניר:
זה לא החלטה פרטנית שהם מחליטים לתת סיוע
עילם שניר:
 או שיש את זה בחקיקה
פנינה תמנו:
אפשר בהוראת שעה ויש הרבה מאוד דברים שאפשר
עילם שניר:
אני אפנה ואשאל אם זה עלה ושיבדקו
רותם אבידר צאליק:
מה שתואר עכשיו זה עמוק עמוק בתוך ההליך
רותם אבידר צאליק:
 שאני צריכה כבר לפנות ואז הם צריכים להוכיח, הנזק כבר נגרם, אנחנו אחרי
רותם אבידר צאליק:
 כשאנחנו מדברות על מוגנות זה שחור על גבי לבן, להגיד חבר'ה, לא מפטרים בנות זוג של משרתי מילואים
רותם אבידר צאליק:
 אנחנו נשמור עליכן, אנחנו אתכן
רותם אבידר צאליק:
 זה מה שאנחנו מבקשות
פנינה תמנו:
וגם לא של אנשי קבע
פנינה תמנו:
 הדס מנשות קבע, קצר וקולע
הדס וינוגרד הבר:
בסדר גמור
הדס וינוגרד הבר:
 תודה רבה
הדס וינוגרד הבר:
 קודם כול אני רוצה להגיד שזו תופעה ממש אחת המפתיעות ולא נחמדות שנתקלנו בהן שנשים שבני הזוג שלהן נמצאים בחוד החנית של הלחימה מפוטרות או מוצאות לחל"ת שזה פיטורים שקטים היום
הדס וינוגרד הבר:
 ופשוט זה קורה פעם אחר פעם וזה קורה גם לנשות משרתי הקבע שנמצאות בסיטואציה הזאת
הדס וינוגרד הבר:
 מגיעות אלינו פניות, אנחנו באמת לא יודעות לאן להפנות אותן
פנינה תמנו:
כמה פניות יש לכם? את יודעת לומר לי?
הדס וינוגרד הבר:
לא יודעת להגיד במספרים, אני יודעת להגיד שרק בשבועות האחרונים הגיעו אלינו חמש נשים
הדס וינוגרד הבר:
 וגם להגיד שהסיפור שאנחנו לא יכולות לגייס אותם כדי שהן יבואו ויילחמו וידברו על זה
הדס וינוגרד הבר:
 כי המון פעמים זה מלווה בבושה וחשש גם מהמעסיקים
פנינה תמנו:
גם מהמעסיקים הבאים
הדס וינוגרד הבר:
גם למעסיקים הבאים וגם למעסיקים הנוכחיים שהם עדיין מחויבים אליהם באיזה שהוא אופן במובן של חל"ת
הדס וינוגרד הבר:
 אז הן אומרות אולי יחזירו אותי, אולי לא כדאי לפתוח עליהם
הדס וינוגרד הבר:
 אני לא רוצה להיות זאת שמדבר בקול
הדס וינוגרד הבר:
 וזה באמת קשה מאוד למצוא אנשים שיכולים לדבר על זה
פנינה תמנו:
תודה הדס
הדס וינוגרד הבר:
פנינה, אני רוצה להגיד לך תודה רבה באמת שאת משמיעה את הקול שלנו פעם אחר פעם
הדס וינוגרד הבר:
 ונשות הקבע באמת מודות לך, ואני מדברת בשם כולנו, באמת להגיד לך תודה רבה
פנינה תמנו:
תגידי לי אחרי שנצליח עם נשות הקבע, כי כרגע באמת דווקא עם נשות הקבע יש לנו, כמו שאמרתי קודם, מכדררים
פנינה תמנו:
 אבל כנראה שהם לא חוו יותר מידי את העוצמה הנשית והעיקשות הנשית והמנהיגות הנשית, כולל נאור שירי, חה"כ נאור שירי, שאנחנו את הדבר הזה, גם אם צריך להחתים היום עצומה או לא יודעת מה, לבוא לשים בצורה אחרת, אנחנו נשנה
פנינה תמנו:
 נשנה גישה
פנינה תמנו:
 אנחנו באמת מנסים להתחשב, אנחנו באמת מנסים לא להפריע בניהול המלחמה
פנינה תמנו:
 אבל יש פה מי שמנהלות יום יום מלחמה בבית
הדס וינוגרד הבר:
זה קריטי מאין כמוהו
הדס וינוגרד הבר:
 ואני חושבת שבאמת נשים כמוך שמודעות לבעיות שלנו ומדברות על זה בכל הזדמנות, זה דבר שהוא מאוד קריטי וחשוב לנו
הדס וינוגרד הבר:
 ובאמת תודה רבה על זה
הדס וינוגרד הבר:
 אנחנו באמת מכודרות ממשרד למשרד אבל צריך להגיד תודה לכל מי שכן עוזר לנו וכן מי שמסייע לנו
פנינה תמנו:
 אלון דסה, מנהל אגף גמלאות, ביטוח לאומי
פנינה תמנו:
 לדעתי אנחנו נפגשנו כשרק נכנסת לתפקיד, כששאלתי על מחקר, נתונים
פנינה תמנו:
 אמרת לי אני עובד במרץ
אלון דסה:
אנחנו עדיין עובדים במרץ, גם לגבי מילואימניקים, גם לגבי החל"ת
אלון דסה:
 יש ירידה גדולה בחל"ת ובפציעות החדשות
אלון דסה:
 זה דווקא משהו שמשמח
פנינה תמנו:
תן לנו תמונת מצב
אלון דסה:
מבחינת האבטלה והחל"ת אני הייתי בקשר עם רותם גם בזמנו והעליתי בפניה את הבעיה שלנו כמו שהיא אמרה שהידיים שלנו כבולות
אלון דסה:
 זה היה גם בדיון קודם בוועדה אצלך בעבר
אלון דסה:
 לגבי החוק שלנו, שמגביל את הצורך בחל"ת ביוזמת מעביד
אלון דסה:
 זאת אומרת אין לנו אפשרות פה לבוא ולדבר על חל"ת מוצדק ולכן אנחנו נקלעים לתרחישים האלה
אלון דסה:
 אני כן יכול לברך על מה שדובי אמר פה, על ההתקדמות גם מבחינת התיקונים לגבי ימי היעדרות ואיסור פיטורי אנשי מילואים
אלון דסה:
 ובעיקר על הקטע של פיצויי מעסיקים, שאני שומע את זה עכשיו
אלון דסה:
 ידעתי שזה בהליכים וכרגע אני שמח לשמוע שזה עבר
אלון דסה:
 ואנחנו באמת חיכינו לזה ופעלנו
פנינה תמנו:
מה הקשיים שאתה יכול להציף בפנינו שעולים דווקא מהנשים שפונות אליכן?
אלון דסה:
זה בעיקר באמת אנשים שנמצאים במצבים או שהם מפונים מהבית או שמעביד מתנכל ובא ובאמת מנסה, כמו שעלה פה בוועדה, לכפות על העובד להגיד שהחל"ת הוא בקשה שלו
אלון דסה:
 זה משהו שבאמת מעורר תרעומת כי נכון שלפי החוק צריך שחל"ת יהיה בהסכמה
אלון דסה:
 אבל מכאן ועד להפוך את היוצרות ולהגיד שהחל"ת הוא בקשת העובד זה באמת כבר מרחיק לכת
אלון דסה:
 אז זה באמת משהו שחייבים דרך אכיפה, דרך משרד העבודה או משהו כזה
אלון דסה:
 אבל פשוט שהעובדים יידעו את הזכויות שלהם
אלון דסה:
 זאת אומרת, לנו יש את הקושי שהחל"ת הוא לא ביוזמת מעביד או לאשר מצבים מוצדקים, כמו שקורים פה במלחמה
אלון דסה:
 אבל באמת חשוב שתהיה פה אכיפה והסברה למעסיקים שאין דברים כאלה
אלון דסה:
 המעבידים לא יכולים להכביד את המשקל שלהם ולכפות על העובדים תנאים דרקוניים כאלה
פנינה תמנו:
בגדול אתה אומר שביטוח לאומי ידיו קשורות כל עוד אין את החל"ת המוצדק שבוטל בזמן הקורונה, שעשו שם מחטף ופגעו במעמדן ובמצבן של נשים
פנינה תמנו:
 בעיקר נשים שהן היו אחרי לידה
פנינה תמנו:
 אני רק אומר שלפי מחקר של המכון הישראלי לדמוקרטיה 10% מהנשים שהוצאו בזמן המלחמה לחל"ת הוא כפול משיעור הגברים
פנינה תמנו:
 אתה מכיר את הנתונים? 53% מהנשים דיווחו שתפוקתן בעבודה ירד לעומת 39% מהגברים
פנינה תמנו:
 ו-64% מהנשים דיווחו על הקושי להתרכז בעבודה ביחס ל-46%
פנינה תמנו:
 מן הסתם זה גם כן נובע ממה שאתה גם תיארת, שהרבה פעמים יש לחצים מכיוון המעסיקים
פנינה תמנו:
 וגם באופן טבעי שנשים לא יכולות, מצפים מהן ליותר מידי
פנינה תמנו:
 בסדר גמור, תודה רבה לך
איתמר כהן:
אני יכול להשחיל מילה קטנה?
איתמר כהן:
רק בעניין שדיברנו עליו קודם, פשוט לא רציתי להשאיר את הנקודה הזאת בלי התייחסות
איתמר כהן:
 אנחנו עובדים עם פורום נשות המילואימניקים, עם עו"ד שבות רענן
איתמר כהן:
 ואני רוצה לציין שקיבלנו ממנה מספר בודד של פניות עד עכשיו
פנינה תמנו:
היא לא אמורה לעשות לך את העבודה
איתמר כהן:
לא אומר שהיא צריכה לעשות לי את העבודה
פנינה תמנו:
היא לא אמורה לעשות, איתמר
פנינה תמנו:
 זו אמירה כל כך שאפילו - - -
איתמר כהן:
אני לא מטיל פה אחריות
איתמר כהן:
 אני אומר, אנחנו במאמץ באמת גדול בנציבות להגדיל את הפניות
איתמר כהן:
 עושים וובינרים, עושים הרצאות
פנינה תמנו:
תראה, שבות ורותם וכולן, גם מגדלות ילדים בזמן שהבעל נלחם, גם באות לכנסת וגם אתה רוצה שיאספו לכם את הפניות? אז סליחה איתמר, קצת צניעות
פנינה תמנו:
 קצת צניעות
פנינה תמנו:
 תודה, סיימתי לשמוע
פנינה תמנו:
 אף אחת מהן לא אמורה להביא לכם שום נתון
איתמר כהן:
אני לא העברתי שום ביקורת
פנינה תמנו:
תצאו לקמפיין, קחו את התקציבים שלכם
איתמר כהן:
אני מקבל, אני אעביר
פנינה תמנו:
ותקצו לזה מספיק בשביל שהנשים האלה יכירו וידעו
פנינה תמנו:
      ואני עכשיו רוצה רגע לסכם את הדיון הזה, אני לא מסכמת את הדיון כולו, כי אני רוצה לאפשר גם לפורום תקווה וגם לצעירים שנמצאים איתנו
פנינה תמנו:
 אני אומר כזה דבר: האמת, לא נוח להיות במקום הזה
פנינה תמנו:
 לא נוח להיות בנקודה הזאת
פנינה תמנו:
 גם לאור מספר הפניות, גם לאור זה שאנחנו ביקשנו כבר לפני חודשיים לצאת לקמפיין
פנינה תמנו:
 אנחנו ב-delay וזה לא מתאים, לא מכבד אותנו, לא מכבד את הגופים שלכם
פנינה תמנו:
 שאני בטוחה שאתם עושים עבודה, קמים בבוקר כדי להיטיב עם שוק התעסוקה ובתוכו נשים
פנינה תמנו:
 אבל אנחנו כרגע לא במקום רציני
פנינה תמנו:
      על כן, מה שאני מבקשת מכל מי שנמצא כאן –, איתמר, אני מדברת
איתמר כהן:
אני יודע, זה בנושא שאנחנו מדברים
פנינה תמנו:
לא, לא מעניין אותי ההתכתבות
פנינה תמנו:
 פעם הבאה ששלושת הנציבים יגיעו לפה
פנינה תמנו:
 אלא אם כן אתם חושבים שנציבות שוויון הזדמנויות בעבודה היא דבר מיותר
איתמר כהן:
חס ושלום
פנינה תמנו:
למרות שזה נציבות שהיא חשובה
פנינה תמנו:
 כרגע אתם מוכיחים, דווקא בעת הכי קשה למדינת ישראל, הנציבות מוכיחה שהיא לא יודעת לתת את העבודה
פנינה תמנו:
 וזה נציבות שאני מעריכה, דווקא כמי שנלחמת במאבק באפליה וגזענות
איתמר כהן:
אני מבין, אבל אנחנו לא צריכים לירות בתוך הנגמ"ש, יש לנו מטרה משותפת
פנינה תמנו:
אל תטיף לי
פנינה תמנו:
 אני איתך סיימתי את הדיון
פנינה תמנו:
 וזו פעם אחרונה שאתה בא לפה לתת תשובות כשהממונים עליך הם שאמורים לתת תשובות
פנינה תמנו:
 מה זה הזלזול הזה בכנסת ישראל ובנבחרי הציבור? אנחנו מזלזלים בחיי הנשים האלה?      אני מבקשת שתהיה תוכנית שמוגשת לפה בעוד שבוע, שהיא כוללת את כל הזרועות, כולל קמפיין, כולל איך מטפלים בהן, כולל מה ההמלצות שלכם בהגנות
פנינה תמנו:
 אני לא נתתי לך לדעתי את כל ההגנות, אולי שלוש
פנינה תמנו:
 כולל כל ההגנות ומה דרכי האכיפה של ההגנות הללו
פנינה תמנו:
 אין שום סיבה שלא נשתמש וניעזר בכל הכלים שכבר קיימים וגם דברים שאולי צריך לחוקק ואנחנו נבוא עם זה לשר
פנינה תמנו:
 השר מאוד מתעניין בנושא הזה, אבל את הדבר הזה חייב לפתור
פנינה תמנו:
 חה"כ מירון תעיד
פנינה תמנו:
 כמה דיונים אנחנו עוד נצטרך לעשות פה כדי שיתייחסו לנשים האלה?      אני אגיד לכם את האמת, אנשים יושבים בבית, עם ישראל רואה את הפיטורים האלה ומתבייש
פנינה תמנו:
 מתבייש
פנינה תמנו:
 וגם אנחנו מתביישים
פנינה תמנו:
 כי מצד אחד אנחנו באים, דנים, מנחים, מצד שני זה נראה לא רציני
פנינה תמנו:
 אז אני רוצה להאמין שרון שאת באמת בעלת פונקציה ואשת עשייה
פנינה תמנו:
 אני רוצה להאמין שהנציבים שממונים עליך מספיק רציניים לדעת שגם אם אין את הראש כרגע ואין נציבה, אז הם יודעים גם לתפקד ביניהם ולשבת ולהביא תוכנית עבודה רצינית ולא להטיל את זה על נשות אנשי המילואים או הקבע
פנינה תמנו:
 ואני מצפה שגם משרד המשפטים, שהוא היה קצת אנמי, יפנה לסיוע המשפטי
פנינה תמנו:
 סליחה, אני אומרת את האמת שלי, אני לא מוכנה לשמוע תשובות כאלה של על הדרך
פנינה תמנו:
 אנחנו נוציא מכתב גם לסיוע המשפטי
פנינה תמנו:
      אני עדיין לא נועלת את הדיון, כי אני רוצה לשמוע את פורום תקווה ואז אותך עומר
פנינה תמנו:
 שלום נועם, נפגשנו שבוע שעבר, אח של איתן מור
פנינה תמנו:
 מה שלומך? אני יודעת שזו שאלה לא פשוטה בימים אלה
פנינה תמנו:
 אבל יישר כוח שאתה בא, נשמע את קולך
נועם מור:
אז אני נועם, אני אח של איתן שהיה במסיבה ונחטף בשעה שחילץ שתי גופות של בנות, ושילם על זה במחיר של החטיפה
נועם מור:
 אני ואיתן אחים מאוד מאוד קרובים
נועם מור:
 איתן הוא אחי הבכור, הייתי מדבר איתו הרבה על כל מיני נושאים שאני לא מדבר עם אף אחד
נועם מור:
 הייתי מגיע לדירה שלו, אם הייתי ליד נחלאות הייתי קופץ לדירה שלו
נועם מור:
 ואני מבקש מכם לא לשכוח את אח שלי הבכור ואת שאר החטופים
נועם מור:
 אסור שהנושא הזה ירד מסדר היום של כל אחד פה
נועם מור:
 אנחנו צריכים להחזיר את החטופים, את כל החטופים בניצחון ובגאווה
נועם מור:
 צריך להחזיר אותם בעסקה שלא מביישת אותנו ובעסקה טובה שנצא משם בניצחון ובגאווה
נועם מור:
 תודה
פנינה תמנו:
 עומר, תציגי עצמך
עמרי שרון:
קוראים לי עומר ירון, אני חברה של רומי גונן, שנחטפה מהמסיבה ברעים
עמרי שרון:
 אני רוצה להגיד תודה שאת פתחת את הוועדה הזאת בהתייחסות למשפחות שהאהובים שלהם נחטפו
עמרי שרון:
 זה צריך להיות בסדר עדיפות ראשונה, כל הזמן, כי אצלנו החיים נתקעו
עמרי שרון:
 אין לנו איך לנהל שגרה
עמרי שרון:
 אנחנו לא מנהלים שגרה
עמרי שרון:
 זה לא התמודדות עם חיים, עם משהו שהחיים מביאים אליהם
עמרי שרון:
 זה פשוט להיתקע ולחכות עד שהם יגיעו לפה
עמרי שרון:
      אני רוצה להגיד לכם שאני לא סתם חיכיתי, כי הוועדה הזאת מדברת על מעמד האישה
עמרי שרון:
 וחברה שלי רומי התחננה שאני לא אלך למסיבה אחרת ושאני אבוא איתה לנובה
עמרי שרון:
 כי במסיבה אחרת אני נפגעתי וכרגע אין לרומי מי שיצעק את הצעקה שלה
עמרי שרון:
 היא כל הזמן עמדה לצידי
פנינה תמנו:
את היית במסיבה?
עמרי שרון:
לא
עמרי שרון:
 אני הייתי במסיבה אחרת לפני חצי שנה, וחברה שלי רומי תמיד נמצאת לידי והיא התחננה שאני לא אלך למסיבה הזאת, כי אני נפגעתי בה, בישראל
עמרי שרון:
 לי יש מה לעשות עם עצמי
עמרי שרון:
 לרומי אין כלום, היא נמצאת שם עכשיו
עמרי שרון:
 ואין לי מושג מי נוגע בה, מי מסתכל עליה
עמרי שרון:
 ואני חייבת שאתם תעשו את זה עכשיו, כי לנשים אין את האופציה אחרי זה לתקן, אין לזה שום תרופה
עמרי שרון:
 ואולי גם לא יהיה להפלה
עמרי שרון:
      אני חלמתי על זה
עמרי שרון:
 אני מתעוררת בבוקר כשאני חולמת שככה חברה שלי חוזרת ואני לא רוצה שאף אחד ישאל את השאלה פה
עמרי שרון:
 אז זה מבייש
עמרי שרון:
 ככה לחזור מהשבי, זה מבייש
עמרי שרון:
 אז אני מתחננת, זה כל כך קשה לי לדבר פה ולהגיד את זה, אבל לא סתם חיכיתי
עמרי שרון:
 כי אני רוצה אותה בבית בריאה ושלמה ושנוכל לטפל בה כבר
עמרי שרון:
 תודה
אלקנה פדרמן:
אני אלקנה פדרמן, אני ניצול של הנובה
אלקנה פדרמן:
 הייתי שם ב-7
אלקנה פדרמן:
10
אלקנה פדרמן:
 נחטפו לי שם שישה מאבטחים: איתן, אליקים, בר, אנדריי, שלומי ורום
אלקנה פדרמן:
 הסיפור שלי שהייתי שם אחרי שנלחמתי קצת והצלחתי גם להוריד כמה, נפצעתי בסוף
אלקנה פדרמן:
 הייתי שם שמונה שעות בשיח, אמנם לא ראיתי את הזוועות שהיו, אבל שמעתי הכול באוזן
אלקנה פדרמן:
 הייתי כולה 200 מטרים משטח המסיבה ושמעתי שם את הכול
אלקנה פדרמן:
 גם את הצרחות בערבית, גם את השירים, גם הריח של הדם, השריפה
אלקנה פדרמן:
 גם הגופות שהיו סביבי לפני שנפצעתי
אלקנה פדרמן:
      רציתי לפנות למקבלי ההחלטות במדינה
אלקנה פדרמן:
 אני יודע שפה אולי יש לי את האופציה להשמיע את הקול שלי ושל עוד הרבה אנשים
אלקנה פדרמן:
 הלחימה לא צריכה להיפסק בשום צורה
אלקנה פדרמן:
 אני עכשיו יצאתי משני סבבים בעזה והלוואי ואני אוכל לחזור לשלישי
אלקנה פדרמן:
 אין שום יתרון לעשות עסקה כזאת או אחרת, חמאס צריך לרדת על הברכיים שלו ולהתחנן שאנחנו ניקח את החטופים
אלקנה פדרמן:
 אם זה היה תלוי בי, כבר ביום הראשון הייתי לוקח מטוסי דלק ומרסס להם מעל כל עזה ואומר להם שיש להם שעה, שעה אחת להוציא את כולם או שכל עזה עולה בלהבות
אלקנה פדרמן:
 והייתי רוצה לראות אם הם לא היו מוציאים את כל החטופים שלנו בריאים ושלמים ומיד במקום
אלקנה פדרמן:
      בסוף על כל אחד יש מנוף לחץ
אלקנה פדרמן:
 וזה שהמדינה לא עושה את זה ולא מנהלת נכון את הלחימה, זה על הפנים
אלקנה פדרמן:
 אבל אם כבר בחרנו בדרך של להיכנס עם צה"ל ולא בדרך הכי נכונה, לדעתי, אז הלחימה לא צריכה להיפסק
אלקנה פדרמן:
 לא בשום צורה, לא בשום עסקה
אלקנה פדרמן:
 צריך להיכנס בהם עד הסוף, כי צה"ל יודע לעבוד
אלקנה פדרמן:
 וזהו
פנינה תמנו:
 אני מודה לכל מי שהשתתף בדיון
פנינה תמנו:
 אני חושבת שהתוכנית זה מה שחשוב, תתכללי את זה, שרון, עם כלל הגורמים שהיו כאן, שתהיה פה תוכנית
פנינה תמנו:
 אני מתנצלת על העיכוב
פנינה תמנו:
 היה לי דיון חשוב בעניין יהודי אתיופיה בוועדת החוקה
פנינה תמנו:
 אנחנו נפתח את הדיון שלנו
פנינה תמנו:
 לפני שאני פותחת בנושא שלשמו התכנסנו, אני רוצה לאפשר למשפחות החטופים והחטופות ולמשפחות הגבורה לדבר
פנינה תמנו:
 רעות אבן טוב, הבת של חיים פרי, בבקשה
פנינה תמנו:
 רעות, שלום
רעות אבן טוב:
  אני רעות
רעות אבן טוב:
 במקור אני מקיבוץ ניר עוז
רעות אבן טוב:
 גדלתי בניר עוז
רעות אבן טוב:
 חיים פרי, שבאפריל יהיה בן 80, הוא בעלה של אימי
רעות אבן טוב:
 הוא מלווה אותי בחיים מגיל 6
רעות אבן טוב:
 קודם כול, נושא הדיון פה הוא מאוד חשוב
רעות אבן טוב:
 לפני שאנחנו מדברים על שיקום נשים שנפגעו ב-7 באוקטובר, חשוב לא לשכוח שיש נשים שהפגיעה בהן עדיין נמשכת גם ברגעים אלו
רעות אבן טוב:
 מדובר בנשים שעוברות אונס
רעות אבן טוב:
 גם כשהן לא עוברות אונס, הן יודעות שזה יכול להתרחש בכל רגע כי השליטה שלהן על חייהן לא קיימת
רעות אבן טוב:
 בהקשר זה אני רוצה להזכיר שאנחנו נמצאים בשבוע ה-21 למלחמה
רעות אבן טוב:
 יש נשים נאנסו מהשבוע הראשון
רעות אבן טוב:
 תעשו חישוב מה זה השבוע ה-21, ואיפה זה יכול להיות היום
רעות אבן טוב:
 אולי אלו הימים האחרונים שבהם עוד אפשר לבצע הפלות
רעות אבן טוב:
 לפני שאנחנו מדברים על שיקום של נשים שנפגעו, חשוב לזכור שיש כאלה שהפגיעה בהן ממשיכה גם ברגעים אלו
פנינה תמנו:
 התמונות שלהן גם כאן בחדר
פנינה תמנו:
 19 נשים בשבי, כשמתוכן 14 נשים בעודן חיים
פנינה תמנו:
 נבדוק שאנחנו לא טועות
פנינה תמנו:
 זה מה שנמסר
רעות אבן טוב:
  אני רוצה לקרוא פה לכולכם, לכל אחד במעגלי ההחלטות וההשפעה שלה ושלו: תפעלו
רעות אבן טוב:
 יכול להיות שתהיה הזדמנות להיכנס למתווה שיחזיר את הנשים האלה, וגם את כל האחרים, אלה שבחיים ואת הנרצחים
רעות אבן טוב:
 אסור לפספס את ההזדמנות הזו
רעות אבן טוב:
 אני מזכירה שאנחנו נמצאים שלושה חודשים אחרי שהסתיימה ההזדמנות הקודמת
רעות אבן טוב:
 כלומר, להגיע לרגע שבו נפתח חלון הזדמנויות כזה ולהחזיר נשים וגברים הביתה, יכול לקחת עוד המון זמן
רעות אבן טוב:
 כל אחד יעשה את החישוב בראש מה זה אומר
רעות אבן טוב:
 אני אומרת לכל אחת, לכל אחד, שנמצאים עם חברי הכנסת והשרים, בציבור, ובכל מקום שאתם מופיעים: אסור להחמיץ את ההזדמנות הקרובה להחזיר חטופים וחטופות הביתה
רעות אבן טוב:
 תודה
פנינה תמנו:
רעות, תודה
פנינה תמנו:
     נועם עידן בן עזרא, אחות החטוף צחי עידן מנחל עוז, בבקשה
בן עזרא:
  שלום
בן עזרא:
 אני נועם
בן עזרא:
 זו מעיין
בן עזרא:
 היא נרצחה בשידור חי, בלייב, אצלה בבית בידיים של אח שלי
בן עזרא:
 היא בת 18
בן עזרא:
 היא חגגה ארבעה ימים לפני כן
בן עזרא:
 וזה אבא שלה צחי
פנינה תמנו:
אלו ההורים עם שני הילדים
בן עזרא:
  אנחנו כמובן רואים את כל הלייב הזה
בן עזרא:
 אני גרה 100 ק"מ משם, ורואה את הלייב ואת מה שהתבצע בבית
פנינה תמנו:
 זה בין הסרטונים שהם העלו בלייב
בן עזרא:
  זה היה ב-12,000 ציפיות בלייב, ואחרי זה זה הגיע לעוד מיליוני צפיות
בן עזרא:
 אני פה כדי להגיד לכם תודה על הדיון המדהים שאתם עושים היום
בן עזרא:
 אל תשכחו גם אותנו
בן עזרא:
 אני אחות של צחי
בן עזרא:
 יש לו אימא, אישה ועוד שתי בנות ועוד אחות
בן עזרא:
 אנחנו פה, ואנחנו קצת פחות מתפקדות
בן עזרא:
 כל יום זה רכבת הרים
בן עזרא:
 אנחנו מברכים על כל עסקה ועל כל מי שיגיע ותגיע
בן עזרא:
 אבל אני רוצה שתזכרו שצחי לא ישב שבעה
בן עזרא:
 הוא לא אמר קדיש
בן עזרא:
 הוא נלקח לשבי לאחר שהבת שלו נרצחה לו בידיים
בן עזרא:
 במשך 143 ימים הוא באבל בשבי, בלי חיבוק, בלי עטיפה
בן עזרא:
 הוא עובר גיהינום
בן עזרא:
 אנחנו לא יודעים מה מצבו
בן עזרא:
 תודה
פנינה תמנו:
השרה מוזמנת לבוא ולשבת לידי
פנינה תמנו:
      תודה, נועם
פנינה תמנו:
 הסיפור של צחי ומעיין הוא משהו שאי-אפשר בכלל לשכוח
פנינה תמנו:
 אשתו גלי מספרת שהוא בדרך כלל אדם שהוא מאוד מאוד מתפקד
פנינה תמנו:
 הבת שלו נרצחת לו מול העיניים, והוא פשוט לא הצליח לתפקד באותם רגעים
פנינה תמנו:
 רואים בסרטון
בן עזרא:
  כן
בן עזרא:
 רואים בסרטון שצחי לא מצליח לענות על שאלות מאוד פשוטות כמו איפה הוא עובד, איפה תעודת הזהות שלו
בן עזרא:
 הוא לא מצליח
פנינה תמנו:
ושני האחים ששואלים האם מעיין מתה
פנינה תמנו:
 אני רוצה לחבק ולחזק
פנינה תמנו:
 וכמו שאמרה גם רעות, אנחנו לא נרפה
פנינה תמנו:
 זה לא יהיה מהפה ולחוץ
פנינה תמנו:
 את אכן צודקת
פנינה תמנו:
 אחרי כל הדיונים האלה, אנחנו גם צריכים לממש את האחריות הזו ואת החובה שלנו לאחר שנבחרנו
פנינה תמנו:
 כל אחד חוזר למפלגתו, לראשי המפלגות, לפורומים שבהם מתקבלות ההחלטות, ומפעיל את הלחצים כדי להחזיר אותם במהרה הביתה
פנינה תמנו:
 תודה לכן
פנינה תמנו:
     השרה מאי גולן, תודה רבה על כך שהגעת
פנינה תמנו:
 אנחנו בדרך כלל מאפשרים בכנסת למשפחות החטופים והחטופות, למשפחות השכול והגבורה, לומר את דבריהן, ורק לאחר מכן אנחנו פותחים את הדיונים
פנינה תמנו:
     	שלומית קלמנזון, פורום הגבורה, בבקשה
שלומית קלמנזון:
  תודה רבה
שלומית קלמנזון:
 שלום לחברת הכנסת פנינה תמנו שטה, שלום לכולם
שלומית קלמנזון:
 אני שלומית קלמנזון, אשתו של רב סרן אלחנן קלמנזון, שנפל בבארי ב-8 באוקטובר
שלומית קלמנזון:
 יש לנו חמישה ילדים
פנינה תמנו:
אלחנן היה עם אחיו?
שלומית קלמנזון:
  כן
שלומית קלמנזון:
 בבוקר של שמחת תורה, אלחנן היה עם אח ואחיין שלו
שלומית קלמנזון:
 תודה על כך שאת כול כך שולטת בכל הסיפורים
פנינה תמנו:
איך אפשר שלא? זהו סיפור גבורה באמת יוצא דופן
שלומית קלמנזון:
תודה
שלומית קלמנזון:
 בבוקר שמחת תורה שמע על המצב ועל הנעשה בדרום, ויחד עם חיו ואחיינו הם יצאו במהירות לקיבוץ בארי, שהיה, כידוע, תחת מתקפה של מאות מחבלים
שלומית קלמנזון:
 הם הצילו וחילצו שם כמאה תושבים למקום מבטחים
שלומית קלמנזון:
 במשך 16 וחצי שעות הם חילצו עוד ועוד תושבים תחת אש, עד שאלחנן נפל מירי של מחבל שארב להם באחד הבתים
שלומית קלמנזון:
     אני רוצה לפתוח בקטע מתוך מסמך אישי שאלחנן השאיר לי
שלומית קלמנזון:
 הוא קרא למסמך "אם אמות"
שלומית קלמנזון:
 זה מסמך שהוא מתנה עבורי